Coordenadas: 29°07′02″S 26°12′32″L﻿ / ﻿-29.117222222222, 26.208888888889

O **Free State**, chamado por motivos publicitarios **Vodacom Park**, é un estadio situado en Bloemfontein, Suráfrica, utilizado para encontros de fútbol e de rugby, con capacidade para 46.000 persoas. Actualmente é o estadio local dos Cheetahs do Pro14. Foi unha das sedes da Copa Mundial de Fútbol de 2010. O seu nome procede da provincia na que está situado, a provincia do Estado Libre (en inglés: *Free State*).

Datos
-----

Inaugurado en 1952, o estadio sufriu unha completa remodelación con ocasión da Copa do Mundo de Rugby de 1995, da que foi sede, para albergar indistintamente encontros de rugby e de fútbol. Os principais equipos de rugby que utilizan o estadio son o Free State Cheetahs, que participa na competición nacional de Suráfrica , a Currie Cup; e o Central Cheetahs, que representa o Estado Libre e as provincias do Cabo Norte no Super 14. O principal equipo de fútbol é o Bloemfontein Celtic, que xoga na liga Premier de Fútbol.

Para a Copa Mundial de Fútbol de 2010, engadiuse un segundo nivel á tribuna principal no lado occidental do campo, aumentando a capacidade total de 36.538 a 48.000 espectadores, aforamento necesario para os estadios na primeira e segunda roldas de partidos do campionato. Ademais, instaláronse novos tornos, mellorouse a iluminación, foron instalados cadros electrónicos, o sistema de son foi renovado ás normas esixidas, instalación de CPTV (circuíto pechado de televisión) e maiores facilidades para os medios de comunicación como melloras das instalacións. Para renovar o estadio, Bloemfontein recibiu 221 millóns de rands, aínda que as estimacións de gastos son de 245 millóns, xa que a cidade decidiu asumir un déficit de 24 millóns. Os traballos comezaron en xullo de 2007, e a súa finalización produciuse en setembro de 2008.

Copa do Mundo 2010
------------------

*Artigo principal**:* Copa Mundial de Fútbol de 2010.
### Partidos

O Nelson Mandela Bay albergou durante o campionato seis encontros: cinco encontros da fase de grupos e un de oitavos de final. Os partidos foron os seguintes:

| Data | Fase | Equipo |  | Resultado |  | Equipo | Espectadores |
| --- | --- | --- | --- | --- | --- | --- | --- |
| 14 de xuño | Primeira rolda | Xapón |  | 1 - 0 |  | Camerún | 30.620 |
| 17 de xuño | Primeira rolda | Grecia | Grecia | 2 - 1 | Nixeria | Nixeria | 31.593 |
| 20 de xuño | Primeira rolda | Eslovaquia | Eslovaquia | 0 - 2 | Paraguai | Paraguai | 26.643 |
| 22 de xuño | Primeira rolda | Francia | Francia | 1 - 2 |  | Suráfrica | 39.415 |
| 25 de xuño | Primeira rolda | Suíza | Suíza | 0 - 0 |   | Honduras | 28.042 |
| 27 de xuño | Oitavos de final | Alemaña | Alemaña | 4 - 1 | Inglaterra | Inglaterra | 32.652 |

Notas
-----

1. ↑  Sunday Times
2. ↑  "Official upgrade progress report as at May 2008" (PDF). Arquivado dende o orixinal (PDF) o 27 de xullo de 2011. Consultado o 11 de xuño de 2010.

Véxase tamén
------------

### Outros artigos

* Copa Mundial de Fútbol de 2010

### Ligazóns externas

* Sitio web oficial de Bloemfontein

| * v
* c
* e
Copa Mundial da FIFA Suráfrica 2010 |
| --- |
| Grupos | 
* Grupo A
* Grupo B
* Grupo C
* Grupo D
* Grupo E
* Grupo F
* Grupo G
* Grupo H

 |
| Fase final | 
* Oitavos de final
* Cuartos de final
* Semifinais
* Terceiro e cuarto posto
* Final

 |
| Sedes | 
* Xohanesburgo
* Durban
* Cidade do Cabo
* Pretoria
* Porto Elizabeth
* Bloemfontein
* Polokwane
* Rustenburg
* Mbombela

 |
| Estadios | 
* Soccer City
* Moses Mabhida
* Cape Town Stadium
* Ellis Park
* Loftus Versfeld
* Nelson Mandela Bay
* Free State
* Peter Mokaba
* Royal Bafokeng
* Mbombela

 |

|  |  |
| --- | --- |
| Control de autoridades | 
* Wd: Q181439
* BRE: 5147173
* GeoNames: 7280917
* Structurae: 20022669

 |